1. Foreningens navn er Aalestrup Idrætsforening - AIF og har hjemsted i det geografiske område, som tidligere udgjorde Aalestrup Kommune før kommunesammenlægningen i 2007. Foreningens regnskabsår er 1/1 - 31/12.
2. Foreningens formål:
3. AIF skal være en idrætsforening, hvor enhver føler sig velkommen som medlem og hvor der gives den enkelte idrætsudøver optimale betingelser for at dyrke sin idræt, uanset på hvilket niveau det sker.
4. Udover at de sportslige betingelser skal være opfyldt, er det klubbens intention, at der skal lægges stor vægt på den sociale side af samværet i klubben. Klubbens tillidspersoner skal altid være indstillet på at hjælpe og tage hånd om svage medlemmer således at AIF fremstår som en rummelig klub, hvor der er plads til alle, uanset social status, etnisk oprindelse og idrætsligt niveau.
5. Aalestrup Idrætsforening kan rumme alle relevante idrætsgrene og er således ikke begrænset til kun at omfatte fodbold og håndbold.
6. Aalestrup Idrætsforening kan derudover arbejde for sammenlægninger af den nuværende Kommunes idrætsforeninger med henblik på at fastholde medlemmer over en længere årrække og forbedre idrætsforeningernes forhandlingsposition overfor de bevilgende myndigheder.
7. Foreningens aktiviteter afvikles i overensstemmelse med love for KFUM's Idrætsforbund.
8. Som medlem kan optages enhver, som er villig til at forpligte sig til at overholde AIF´s vedtægter. Der kan optages såvel aktive som passive medlemmer. Æresmedlemmer udpeges af bestyrelsen.
9. For AIF´s økonomiske forpligtelser hæfter udelukkende foreningens eventuelle formue og dermed hverken dens medlemmer eller bestyrelse.
10. Et medlem, der ønsker at udmelde sig af AIF, meddeler dette til sin udvalgsformand. Eventuelt betalt kontingent refunderes ikke i forbindelse med udmeldelsen.
11. Bestyrelsen kan udelukke medlemmer, som er i kontingentrestance og som efter et skriftligt varsel på 8 dage ikke har fået forholdet bragt i orden.
12. Bestyrelsen kan ligeledes idømme karantæne eller ekskludere medlemmer, som efter bestyrelsens opfattelse skader AIF´s interesser og/eller ikke overholder AIF´s vedtægter. I tilfælde af eksklusion har medlemmet ret til at få sin sag behandlet på førstkommende ordinære generalforsamling, såfremt medlemmet fremsætter skriftlig anmodning herom umiddelbart efter eksklusionen. Medlemmet kan vælge at føre sin sag ved bisidder eller selv føre sin sag.
13. Generalforsamlingen er foreningens højeste myndighed. Ordinær generalforsamling afholdes senest i marts måned og indkaldes med 14 dages varsel i dags- eller ugepressen. Forslag der ønskes forelagt generalforsamlingen til vedtagelse, skal være tilgået bestyrelsen skriftligt senest 8 dage før generalforsamlingen. Stemmeret har alle medlemmer over 16 år, som ikke er i kontingentrestance. Stemmeret for medlemmer under 16 år, som ikke er i kontingentrestance, kan overføres til forældre med 1 stemme.
14. På den ordinære generalforsamling skal følgende punkter være omfattet i dagsordenen:
15. Valg af dirigent.
16. Bestyrelsens beretning.
17. Forelæggelse af det reviderede regnskab.
18. Indkomne forslag.
19. Valg af bestyrelsesmedlemmer:

Lige år: 2 medlemmer, valgt i foregående lige år er på valg

Ulige år: 2 medlemmer, valgt i foregående ulige år er på valg

Herudover vælges der 1 medlem fra hvert aktivitetsområde

1. Valg af revisorer
2. Eventuelt.
   1. Generalforsamlingens afvikling:
3. Generalforsamlingen vælger en dirigent til at lede forhandlingerne.
4. Enhver lovligt varslet generalforsamling er beslutningsdygtig.
5. Forslag i henhold til dagsordenen vedtages med almindelig stemmeflertal. Står stemmerne lige bortfalder forslaget. Valg til bestyrelsen afgøres ved almindeligt stemmeflertal. Står stemmerne lige, foretages der omvalg indtil stemmeflertal er opnået.
6. Valg af et ikke fremmødt medlem til bestyrelse, kan kun finde sted, hvis den pågældende er forhindret og skriftligt har indvilget i at modtage valg.
7. Dirigenten fastlægger afstemningsmåden, men denne er skriftlig, såfremt blot en stemmeberettiget kræver dette.
8. Kun stemmeberettigede over 18 år er valgbare til bestyrelsen.
9. Ekstraordinær generalforsamling:
   * 1. Ekstraordinær generalforsamling kan indkaldes af bestyrelsen, når mindst 3 bestyrelsesmedlemmer med angivelse af begrundelse kræver det.
     2. Endvidere kan 50 medlemmer kræve, at bestyrelsen indkalder til ekstraordinær generalforsamling, ved at fremsætte skriftligt krav til bestyrelsen med angivelse af forslag til beslutning
     3. Indkaldelsesvarslet er 14 dage ved bekendtgørelse i dags- eller ugepressen med oplysning om mødeemnet.
     4. Dagsordenen for den ekstraordinære generalforsamling kan kun være indkaldernes begrundelse for indkaldelsen.
     5. Afviklingen af en ekstraordinær generalforsamling sker efter samme retningslinjer, som gælder for den ordinære generalforsamling.

§ 13. Digital generalforsamling

1. Bestyrelsen kan beslutte at der udelukkende afholdes en digital generalforsamling.
2. Beslutningen efter stk. 1. kan alene træffes, såfremt en fysisk generalforsamling ikke kan afholdes som følge af force majeure, herunder ved myndighedspåbud.
3. Bestyrelsen fastsætter de nærmere krav til de digitale systemer og medier, der skal anvendes i forbindelse med den digitale generalforsamling efter stk.1. anvendes i forbindelse med den digitale generalforsamling efter stk.1. herunder at vedtægternes øvrige bestemmelser om generalforsamlingens afvikling iagttages. Det anvendte system skal være indrettet på en sådan måde, at der sikres betryggende deltagelse og afvikling under hensyntagen til medlemmernes ret til at ytre sig og stemme på generalforsamlingen.
4. Bestyrelsen skal gøre foreningen medlemmer bekendt med, at der afholdes en digital generalforsamling i forbindelse med indkaldelsen til generalforsamlingen.
5. Bestyrelsen skal oplyse foreningens medlemmer om, hvordan digitale systemer skal anvendes i forbindelse med generalforsamlingen. Foreningens medlemmer skal ligeledes oplyses om, hvordan de tilmelder sig den digitale generalforsamling, og hvordan de kan finde oplysninger om fremgangsmåden ved generalforsamlingen.
6. Det digitale system skal på pålidelig måde kunne fastslå, hvem der deltager i generalforsamlingen, således der undgås uvedkommende deltagelse. Systemet skal ligeledes sikre muligheden for hemmelig afstemning.

§ 14. Bestyrelsen:

* 1. Foreningens daglige ledelse består af forretningsudvalget.
  2. Bestyrelsen repræsenterer foreningen i alle forhold.
  3. Bestyrelsen konstituerer sig selv snarest - dog senest 14 dage efter generalforsamlingen med formand, næstformand, sponsoransvarlig og kasserer, svarende til forretningsudvalg.
  4. Bestyrelsen fastlægger kontingentet for kommende år på første bestyrelsesmøde efter generalforsamlingens afholdelse.
  5. Bestyrelsen fastsætter selv sin forretningsorden.
  6. Ved et bestyrelsesmedlems udtræden af bestyrelsen i valgperiodens løb, supplerer bestyrelsen sig selv.
  7. Bestyrelsen varetager foreningens anliggender, og holder møde så ofte formanden eller mindst 6 bestyrelsesmedlemmer forlanger det.
  8. Bestyrelsen er beslutningsdygtig, når forretningsudvalget eller mindst 6 medlemmer er fremmødt, heriblandt formand eller næstformand.
  9. Spørgsmål til beslutning vedtages ved almindelig stemmeflerhed. Kun de generalforsamlingsvalgte medlemmer af bestyrelsen har stemmeret. I tilfælde af stemmelighed er formandens stemme afgørende. I hans fravær er næstformandens stemme afgørende.
  10. Over bestyrelsens forhandlinger føres en protokol.
  11. Bestyrelsen vælger, for 1 år ad gangen, en sekretær som kan være uden for bestyrelsen.

§ 15. Tegningsret for foreningen:

* 1. Foreningen tegnes af formanden i forening med mindst én person fra forretningsudvalget. Kassereren gives fuldmagt til foreningens likvide midler.

§ 16. Revision:

* + 1. Revisorerne skal gennemgå det samlede regnskab og påse at beholdningerne er til stede. Driftsregnskab og status forsynes med påtegning.
    2. Revisorerne har til enhver tid adgang til at efterse regnskab og beholdninger.

§ 17. Vedtægtsændringer:

Ændringer i foreningens vedtægter kan vedtages på en generalforsamling, når mindst 2/3 af de fremmødte stemmeberettigede medlemmer stemmer herfor, idet der kun stemmes for eller imod

§ 18. Foreningens opløsning

1. Bestemmelser om foreningens opløsning kan kun tages på en i dette øjemed indkaldt ekstraordinær generalforsamling.
2. Til bestemmelse om opløsning af foreningen kræves 3/4 af de lovligt afgivne stemmer herfor, idet der kun kan stemmes for eller imod.
3. Bestemmelse om opløsning af foreningen skal vedtages med nævnte majoritet på 2 på hinanden følgende generalforsamlinger med mindst 8 dages mellemrum.
4. Hvis bestemmelse om opløsning vedtages, skal et eventuelt overskud, herunder fast ejendom og løsøre tilfalde et efter den på opløsningstidspunktet siddende bestyrelse valgt almennyttigt formål inden for idrætten i Aalestrup Kommune, som den er defineret i punkt 1.